**รายงานการประชุมสภาองค์การบริหารส่วนตำบลหนองหลวง**

**สมัยวิสามัญ ครั้งที่ 1 / 2566**

**วันที่ 28 สิงหาคม 2566 เวลา 09.00 น.**

**ณ ห้องประชุมสภาองค์การบริหารส่วนตำบลหนองหลวง**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**รายชื่อผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายวีระ | เพียรไทยสงค์ | ประธานสภา อบต.หนองหลวง | *วีระ* | *เพียรไทยสงค์* |   |
| 2 | นางสรารัตน์ | ศรีอุดร | รองประธานสภา อบต.หนองหลวง | *สรารัตน์* | *ศรีอุดร* |  |
| 3 | นายประยูร | พลทอง | เลขานุการสภา อบต.หนองหลวง | *ประยูร* | *พลทอง* |  |
| 4 | นางพรทิพย์ | คำสุข | ส.อบต.หนองหลวง หมู่ที่ 1 | *พรทิพย์* | *คำสุข* |  |
| 5 | นายแสงกล้า | สร้อยสงค์ | ส.อบต.หนองหลวง หมู่ที่ 2 | *แสงกล้า* | *สร้อยสงค์* |  |
| 6 | นายพัสดร | ชาวสวย | ส.อบต.หนองหลวง หมู่ที่ 3 | *พัสดร* | *ชาวสวย* |   |
| 7 | นายอ๊อด | สิงขรอาจ | ส.อบต.หนองหลวง หมู่ที่ 4 | *อ๊อด* | *สิงขรอาจ* |   |
| 8 | นายปณชัย | คล้อยคำ | ส.อบต.หนองหลวง หมู่ที่ 5 | *ปณชัย* | *คล้อยคำ* |  |
| 9 | นายวิชัย | น้อยบุตร | ส.อบต.หนองหลวง หมู่ที่ 8 | *วิชัย* | *น้อยบุตร* |  |
| 10 | นายชญช์ | อินทะมาตร์ | ส.อบต.หนองหลวง หมู่ที่ 9 | *ชญช์* | *อินทะมาตร์* |  |
| 11 | นายเคน | วรรณพราหมณ์ | ส.อบต.หนองหลวง หมู่ที่ 10 | *เคน* | *วรรณพราหมณ์* |  |
| 12 | นายศุภชัย | ศรีอุดร | ส.อบต.หนองหลวง หมู่ที่ 11 | *ศุภชัย* | *ศรีอุดร* |  |
| 13 | นายจันทร์หอม | แสงโทโพธิ์ | ส.อบต.หนองหลวง หมู่ที่ 12 | *จันทร์หอม* | *แสงโทโพธิ์* |  |
| 14 | นายสมบัติ | ภูแข่งหมอก | ส.อบต.หนองหลวง หมู่ที่ 14 | *สมบัติ* | *ภูแข่งหมอก* |  |
| 15 | นายคงเดช | วิชาชัย | ส.อบต.หนองหลวง หมู่ที่ 15 | *คงเดช* | *วิชาชัย* |  |
| 16 | นายบุญปัน | กันทะสี | ส.อบต.หนองหลวง หมู่ที่ 16 | *บุญปัน* | *กันทะสี* |  |
| 17 | นายอดุลย์ | ปาละสาร | ส.อบต.หนองหลวง หมู่ที่ 18 | *อดุลย์* | *ปาละสาร* |  |
| 18 | นายเรียน | ทระทึก | ส.อบต.หนองหลวง หมู่ที่ 19 | *เรียน* | *ทระทึก* |  |
| 19 | นางทัศวรรณ์ | แพงพรม | ส.อบต.หนองหลวง หมู่ที่ 20 | *ทัศวรรณ์* | *แพงพรม* |  |

**ผู้ไม่มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสุรศักดิ์  | นันทจันทร์ | ส.อบต.หนองหลวง หมู่ที่ 13 |  |  |  |
|  |  |  |  |  |  |  |
|  |  |  |  |  |  |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นางสมัย | ชนาราษฎร์ | นายก อบต.หนองหลวง | *สมัย* | *ชนาราษฎร์* |  |
| 2 | นายทวี | กุลสุวรรณ์ | รองนายก อบต.หนองหลวง | *ทวี* | *กุลสุวรรณ์* |  |
| 3 | นายธงศักดิ์ | โพธิ์หนองโคก | รองนายก อบต.หนองหลวง | *ธงศักดิ์* | *โพธิ์หนองโคก* |  |
| 4 | นายอนุวัฒน์ | มะโนราช | เลขานุการนายก อบต.หนองหลวง | *อนุวัฒน์* | *มะโนราช* |  |
| 5.  | นางสวาท | เตียงงา | ที่ปรึกษา นายก อบต.หนองหลวง | *สวาท*  | *เตียงงา* |  |

**เริ่มประชุม เวลา 09.00 น.**

**ก่อนทำการประชุม**

* เชิญท่านประธานสภาอบต.หนองหลวงจุดธูป เทียน บูชาพระรัตนตรัย และนำกล่าวคำอปริหานิยธรรม
* เลขานุการสภาฯ ตรวจเช็คสมาชิกเข้าห้องประชุม
* สมาชิกสภาฯมาประชุม 19 ท่าน
* สมาชิกสภาฯ ลาประชุม - ท่าน
* คณะผู้บริหาร 5 ท่าน
* เจ้าหน้าที่ 4 ท่าน

**ระเบียบวาระที่ 1 เรื่องประธานฯ แจ้งเพื่อทราบ**

**นายวีระ เพียรไทยสงค์ ประธานสภา อบต.หนองหลวง**

* การประชุมสภาฯในวันนี้ เป็นการประชุมสมัยวิสามัญ ครั้งที่ 1/2566
* มีสมาชิกสภาฯ ยื่นใบลา 1 ท่าน เนื่องจากต้องพาภรรยาไปโรงพยาบาลหนองคาย เรื่องเจ็บป่วยก็เป็นเรื่องจำเป็น จึงต้องอนุโลมกัน
* ช่วงต้นเดือนกันยายน เรามีโปรแกรมศึกษาดูงานเกี่ยวกับเรื่องการจัดการขยะ
* เชิญผู้บริหาร ชี้แจง

**นางสมัย ชนาราษฎร์ นายก อบต.หนองหลวง**

* ขอแจ้งระเบียบวาระการประชุมในวันนี้ เป็นการประชุมสมัยวิสามัญ ครั้งแรกของปี 2566
* ก็มีเรื่องที่จะพิจารณาด้วยกัน 4 เรื่อง ที่จะดำเนินการ เป็นเรื่องเก่าเอามาเล่าใหม่ที่เราอนุมัติไปแล้ว
* คือเรื่องหม้อแปลงไฟฟ้าของศูนย์ฯ ตัวเลขมันไม่ลงตัวจึงได้นำเข้าสภาอีกครั้ง เพราะดำเนินการจัดซื้อไม่ได้งบประมาณไม่เพียงพอ จึงได้โอนเปลี่ยนแปลงใหม่
* การประชุมในวันนี้ เพื่อจะได้เพิ่มรายการจัดซื้อถังใส่น้ำไฟเบอร์กลาส จำนวน 4 ใบ
* แล้วต้องให้วัดทำหนังสือขอความอนุเคราะห์ ยืมถังใส่น้ำ ขนาด 200 ลิตร จาก อบต.หนองหลวง เป็นการยืมครุภัณฑ์
* ขอบคุณกองช่างที่เดินเรื่องประสานขอ นสล. จากที่ดินฯให้เป็นที่เรียบร้อยแล้ว ซึ่งเราจะได้นำเข้าประกอบเรื่องกู้ยืมเงินต่อไป
* กองสวัสดิการสังคม แจ้งว่าได้ประสานขอความช่วยเหลือให้แก่ผู้ป่วยเอดส์ได้จำนวน 3 ราย คือ รายของหมู่ที่ 2,14 และ หมู่ที่ 18 ขอชื่นชม
* ในเดือนสิงหาคม ได้รับแจ้งจากเจ้าหน้าที่ผู้รับผิดชอบงานกองทุนขยะฯ ว่ายังคงเหลืออีก 8 บ้าน หมู่ที่ 1,2,10,11,12,14,16 และ 17 ที่ยังไม่ส่งเงินสมทบกองทุนขยะ กรุณาดำเนินการให้เรียบร้อยด้วย ส่วนหมู่บ้านใดที่ส่งแล้วต้องขอบคุณมากที่เห็นความสำคัญและมีความรับผิดชอบ
* สำหรับหมู่บ้านที่ทำโครงการขอรับเงินสนับสนุนเกี่ยวกับการจัดการดูแลขยะ จำนวน 30,000 บาท มีทั้งหมด 16 หมู่บ้าน ได้แก่ หมู่ที่ 1,2,3,5,6,7,8,8,12,14,15,16,17,18,19 และ 20
* ได้รับเช็คแล้ว 9 หมู่บ้าน คือ หมู่ที่ 1,2,3,5,6,7,9,19 และ 20 ที่เหลืออีก 7 บ้านจัดการเรื่องเอกสารให้เรียบร้อย คาดว่าเช็คน่าจะออกวันนี้
* หมู่บ้านที่รับเงินแล้วกรุณาจัดการเรื่องเงินฌาปนกิจกองทุนขยะ พร้อมค่าถังพลาสติกด้วยนะคะ
* ส่วนอีก 4 หมู่บ้าน ที่ยังไม่ได้ดำเนินการขอสนับสนุนงบประมาณทาง อบต.หนองหลวงก็จะจัดซื้อถังพลาสติกให้พร้อมจัดการอบรมศึกษาดูงานเกี่ยวกับการจัดการดูแลขยะที่จังหวัดบึงกาฬ
* ซึ่งเราจะอบรมในวันที่ 5 สิงหาคม 2566 และวันที่ 6 สิงหาคม 2566 เราจะเดินทางไปศึกษาดูงานเกี่ยวกับการจัดการดูแลขยะ โดยคัดไปหมู่บ้านละ 5 คน
* ล่าสุดวันที่ 15 สิงหาคม 2566 ที่ผ่านมา นายกฯในนามตัวแทนเขต 8 ได้เข้าไปรับโล่ เมืองที่มีสุขภาพดี ระดับประเทศ ซึ่งมีผู้เข้าร่วมทั้งหมด 110 แห่ง หนึ่งในนั้นก็มีตำบลหนองหลวงของเรา ซึ่งเป็น 1 ใน 5 ของ อบต.ทั่วประเทศ ที่เหลือเป็นเทศบาลนคร เทศบาลเมือง เทศบาลตำบลทั้งหมดเลย ซึ่งเราได้รับเหรียญทองแดง

**มติที่ประชุม รับทราบ**

**ระเบียบวาระที่ 2 เรื่องรับรองงรายงานการประชุมครั้งที่ผ่านมา**

* สมัยสามัญ สมัยที่ 4 ครั้งที่ 2/2566 ลงวันที่ 11 สิงหาคม 2566

**นายวีระ เพียรไทยสงค์ ประธานสภา อบต.หนองหลวง**

* สำหรับการประชุมสภาฯ ครั้งที่ผ่านมา เชิญท่านเลขานุการสภาฯ รายงานชี้แจงครับ

**นายประยูร พลทอง เลขานุการสภา อบต.หนองหลวง**

* สำหรับการรับรองรายงานการประชุมที่สภาฯ วันนี้จะเป็นการรับรองการประชุมสภา สมัยสามัญ สมัยที่ 4 ครั้งที่2/2566 เมื่อวันที่ 11 สิงหาคม 2566 ตามเอกสารที่แจกให้ทุกท่าน เชิญคณะกรรมการตรวจดูรายงานการประชุมครับ

**นายชญช์ อินทะมาตร์ ส.อบต.หนองหลวง หมู่ที่ 9**

* การประชุมสภา สมัยที่ 4 ครั้งที่ 2/2566 เมื่อวันที่ 11 สิงหาคม 2566 มีผู้เข้าร่วมประชุม 20 ท่าน คณะผู้บริหาร 4 ท่าน เจ้าหน้าที่ 4 ท่าน
* ระเบียบวาระที่ 3 เรื่องพิจารณา มีอยู่ 4 เรื่อง มติที่ประชุมเห็นชอบ 20 เสียง และมีการแต่งตั้งคณะกรรมการแปรญัตติ จำนวน 7 ท่าน
* ตรวจสอบดูแล้วเอกสารสมบูรณ์ครับ

**นายประยูร พลทอง เลขานุการสภา อบต.หนองหลวง**

* มีท่านใดเพิ่มเติมอีก เชิญครับ
* หากไม่มี ก็จะให้ท่านประธานสภาฯ หามติรับรองรายงานการประชุม

**นายวีระ เพียรไทยสงค์ ประธานสภา อบต.หนองหลวง**

* มีท่านใดรับรองรายงานการประชุมครั้งที่ผ่านมา ยกมือพ้นศีรษะ

**มติในที่ประชุม รับรองรายงานการประชุมฯ 19 เสียง**

**ไม่รับรองรายงานการประชุมฯ - เสียง**

**งดออกเสียง - เสียง**

**ลา 1 เสียง**

**ขาด - เสียง**

**ระเบียบวาระที่ 3 เรื่องเสนอเพื่อพิจารณา**

**3.1 พิจารณาให้ความเห็นชอบโครงการกู้เงินขององค์การบริหารส่วนตำบล**

 **หนองหลวง ประจำปี พ.ศ. 2566**

3.1.1 โครงการก่อสร้างโดมเอนกประสงค์ บ้านหนองหลวงใหม่ หมู่ที่ 17

**3.2 พิจารณาเห็นชอบร่างระเบียบสภาองค์การบริหารส่วนตำบลหนองหลวง**

 **ว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น**

 **พ.ศ. 2566**

**3.3** **พิจารณาให้ความเห็นชอบโอนงบประมาณรายจ่ายประจำปี 2566**

**โอนตั้งเป็นการรายการใหม่**

1. จัดซื้อสปอร์ตไลท์ LED 500 วัตต์

**โอนเปลี่ยนแปลงคำชี้แจง**

1. อุดหนุนการไฟฟ้าส่วนภูมิภาคโพนพิสัย ตามโครงการขยายเขตไฟฟ้าสู่พื้นที่การเกษตร หมู่ที่ 8

**โอนเพิ่ม**

1. จัดซื้อจัดซื้อหม้อแปลงระบบ 3 เฟส ขนาด 50 kva พร้อมติดตั้ง จำนวน 1 เครื่อง
2. วัสดุงานบ้านงานครัว (เพื่อจัดซื้อถังไฟเบอร์กลาส ขนาด 2,000 ลิตร จำนวน 4 ใบ)

**นายวีระ เพียรไทยสงค์ ประธานสภา อบต.หนองหลวง**

* เชิญผู้บริหาร ชี้แจงครับ

**นางสมัย ชนาราษฎร์ นายก อบต.หนองหลวง**

* สาเหตุที่ต้องเปิดประชุมสมัยวิสามัญ ครั้งที่ 1/2566 เพราะเราต้องมีเรื่องที่ต้องให้สภาอนุมัติ เพื่อดำเนินการตามที่ประธานสภานำเรียน
* 3.1 พิจารณาให้ความเห็นชอบโครงการกู้เงินขององค์การบริหารส่วนตำบลหนองหลวง ประจำปี พ.ศ. 2566 ซึ่งเราได้เคยขออนุมัติแล้ว แต่ติดที่โครงการก่อสร้างโดมเอนกประสงค์ หมู่ที่ 17 ที่ไม่มีอยู่ในแผนฯ
* เมื่อไม่มีในแผน จึงต้องบรรจุเข้าในแผนแล้วปิดประกาศและนำเข้าสภา เพื่อบรรจุเข้าในโครงการกู้ยืมเงินต่อไป
* จึงแจ้งให้สภาพิจารณาเห็นชอบ เพื่อดำเนินการกู้เงินจากกองทุนพัฒนาเมืองด้วย
* 3.2 พิจารณาเห็นชอบร่างระเบียบสภาองค์การบริหารส่วนตำบลหนองหลวง ว่าด้วยการ ดำเนินการของประชาชนในการเข้าชื่อเสนอข้อบัญญัติท้องถิ่น พ.ศ. 2566
* เป็นการเชิญชวนให้ประชาชนที่มีสิทธิเลือกตั้ง ที่อยากเสนอ ข้อกฎหมาย กฎระเบียบ ข้อบังคับ ร่วมกันเข้าชื่อไม่เกินสิบคน ร่างระเบียบข้อบังคับต่างๆ แล้วรวบรวมเสนอผู้บริหาร อบต. เพื่อนำเข้าสู่สภาพิจารณา จัดทำร่างข้อบัญญัติ แล้วตราข้อบัญญัติและประกาศใช้ต่อไป ยกตัวอย่างเช่น กิจการน้ำประปา เรื่องดำรงชีพเรื่อง พรบ.ต่างๆ
* ท่านใดอยากทำก็รวบรวมรายชื่อ แล้วคุยกัน เสนอชื่อเข้ามาเพื่อจะได้นำเข้าวาระการประชุมสภาให้
* จึงอยากให้สมาชิกสภาเห็นชอบในเรื่องนี้ด้วยค่ะ
* 3.3 พิจารณาให้ความเห็นชอบโอนงบประมาณรายจ่ายประจำปี 2566
* กองช่างไม่ได้ตั้งงบประมาณไว้เพื่อการเบิกจ่ายในรายการจัดซื้อสปอร์ตไลท์ LED 500 วัตต์ จำนวน 20 ชุด ในข้อบัญญัติงบประมาณรายจ่ายประจำปีงบประมาณ 2566 จึงขออนุมัติโอนตั้งจ่ายเป็นรายการใหม่ ประจำปี 2566 จำนวน 1 รายการ รายละเอียดดังนี้
* โอนลด จากกองช่าง

แผนงาน เคหะและชุมชน

งาน บริหารงานทั่วไปเกี่ยวกับเคหะและชุมชน

งบ ลงทุน

หมวด ค่าครุภัณฑ์

ประเภท ค่าครุภัณฑ์การเกษตร

รายการ จัดซื้อสปอร์ตไลท์ LED 500 วัตต์ ตั้งไว้

เพื่อจ่ายเป็นค่า จัดซื้อสปอร์ตไลท์ LED 500 วัตต์ จำนวน 20 ชุด ชุดละ 7,000 บาท (ไม่มีมาตรฐานครุภัณฑ์:สืบราคาจากท้องตลาด)

ก่อนโอนลด งบประมาณคงเหลือ 140,000 บาท

ขอโอนลด ครั้งนี้ เป็นเงิน 140,000 บาท

คงแหลือหลังโอน เป็นเงิน 0 บาท

**โอนตั้งเป็นรายการใหม่**

แผนงาน เคหะและชุมชน

งาน บริหารงานทั่วไปเกี่ยวกับเคหะและชุมชน

งบ ลงทุน

หมวด ค่าครุภัณฑ์

ประเภท ค่าครุภัณฑ์ไฟฟ้าและวิทยุ

รายการ จัดซื้อสปอร์ตไลท์ LED 500 วัตต์ ตั้งไว้

เพื่อจ่ายเป็นค่า จัดซื้อสปอร์ตไลท์ LED 500 วัตต์ จำนวน 20 ชุด ชุดละ 7,000 บาท (ไม่มีมาตรฐานครุภัณฑ์:สืบราคาจากท้องตลาด)

ก่อนโอนตั้งเป็นรายการใหม่ เป็นเงิน 0 บาท

ขอโอนตั้งเป็นรายการใหม่ ครั้งนี้ เป็นเงิน 140,000 บาท

คงแหลือหลังโอน เป็นเงิน 140,000 บาท

* จึงขออนุมัติเห็นชอบให้กองช่างดำเนินการต่อไป
* **โอนเปลี่ยนแปลงคำชี้แจง**
* อุดหนุนการไฟฟ้าส่วนภูมิภาคโพนพิสัย ตามโครงการขยายเขตไฟฟ้าสู่พื้นที่การเกษตร หมู่ที่ 8
* ตามที่ สภาองค์การบริหารส่วนตำบลหนองหลวง ได้ตั้งข้อบัญญัติงบประมาณรายจ่ายประจำปีงบประมาณ 2566 แผนงาน เคหะและชุมชน หมวดเงินอุดหนุน รายการ โครงการขยายเขตไฟฟ้าสู่พื้นที่การเกษตร หมู่ที่ 8 ไปแล้วนั้น
* กองช่าง มีความจำเป็นต้องขอแก้ไขคำเปลี่ยนแปลงคำชี้แจงงบประมาณรายจ่าย ให้ถูกต้อง ครอบคลุมกับงบประมาณที่เบิกจ่าย รายละเอียดดังนี้
* **ข้อความเดิม**
* 1. อุดหนุนการไฟฟ้าส่วนภูมิภาคโพนพิสัย ตามโครงการขยายเขตไฟฟ้าสู่พื้นที่การเกษตร หมู่ที่ 8 ตั้งไว้ 300,000 บาท

เพื่อจ่ายเป็นค่า ติดตั้งขยายเขตไฟฟ้าสู่พื้นที่การเกษตร (ปริมาณต้องรอการประเมินจากหน่วยงานไฟฟ้าส่วนภูมิภาคภายในวงเงินที่กำหนด) ตามรายละเอียดที่องค์การบริหารส่วนตำบลหนองหลวงกำหนด ปรากฏในแผนพัฒนาท้องถิ่น (พ.ศ.2566-2570) หน้า 106 ที่ 31

* **ข้อความใหม่**
* 1. อุดหนุนการไฟฟ้าส่วนภูมิภาคโพนพิสัย ตามโครงการขยายเขตไฟฟ้าแรงสูงและขยายเขตไฟฟ้าแรงต่ำสู่พื้นที่การเกษตร หมู่ที่ 8 ตั้งไว้ 300,000 บาท
* เพื่อจ่ายเป็นค่า การติดตั้งขยายเขตไฟฟ้าแรงสูงและขยายเขตไฟฟ้าแรงต่ำสู่พื้นที่การเกษตร (ปริมาณต้องรอการประเมินจาหน่วยงานไฟฟ้าส่วนภูมิภาคภายในวงเงินที่กำหนด) ตามรายละเอียดที่องค์การบริหารส่วนตำบลหนองหลวงกำหนดปรากฏในแผนพัฒนาท้องถิ่น (พ.ศ.2566 -2570) หน้าที่ 106 ที่ 31
* **โอนเพิ่ม** จำนวน 2 รายการ
* 1. จัดซื้อหม้อแปลงระบบ 3 เฟส ขนาด 50 kva พร้อมติดตั้ง จำนวน 1 เครื่อง
* 2. วัสดุงานบ้านงานครัว
* ตามที่สภาองค์การบริหารส่วนตำบลหนองหลวงมีมติอนุมัติโอนงบประมาณรายจ่ายในการประชุมสมัยสามัญ สมัยที่ 4 ครั้งที่ 2/2566 เมื่อวันที่ 11 สิงหาคม 2566 แล้วนั้น
* องค์การบริหารส่วนตำบลหนองหลวง ได้ให้การไฟฟ้าส่วนภูมิภาคอำเภอโพนพิสัย ทำการสำรวจการขยายเขตไฟฟ้าให้กับอาคารศูนย์พัฒนาคุณภาพชีวิตและส่งเสริมอาชีพผู้สูงอายุ (ศพอส.)แล้ว
* กองสวัสดิการสังคม มีความจำเป็นต้องโอนงบประมาณรายจ่ายประจำปีงบประมาณ 2566 จำนวน 1 รายการ ดังนี้
* 1. **โอนลด**
* 1.1 แผนงาน สังคมสงเคราะห์
* งาน บริหารงานทั่วไปเกี่ยวกับสังคมสงเคราะห์
* งบ บุคลากร
* หมวด เงินเดือน
* ประเภท เงินเดือน (ฝ่ายประจำ)
* รายการ เงินเดือนพนักงาน ตั้งไว้ 1,560,960 บาท
* เพื่อจ่ายเป็นค่า เงินเดือนพนักงานส่วนตำบลประจำปี
* ก่อนโอนลด งบประมาณคงเหลือ 210,120 บาท
* ขอโอนลด ครั้งนี้ 130,000 บาท
* คงเหลือหลังโอน ครั้งนี้ 80,120 บาท

1.2 แผนงาน สังคมสงเคราะห์

* งาน บริหารงานทั่วไปเกี่ยวกับสังคมสงเคราะห์
* งบ ดำเนินงาน
* หมวด ค่าใช้สอย
* ประเภท รายจ่ายเพื่อให้ได้มาซึ่งบริการ
* รายการ ค่าธรรมเนียมและค่าลงทะเบียนต่างๆ ตั้งไว้ 60,000 บาท
* เพื่อจ่ายเป็นค่า ค่าธรรมเนียมและค่าลงทะเบียนของพนักงานส่วนตำบล คณะผู้บริหาร สมาชิกสาองค์การบริหารส่วนตำบลหนองหลวงในการเข้าฝึกอบรมเป็นต้น
* ก่อนโอนลด งบประมาณคงเหลือ 46,300 บาท
* ขอโอนลด ครั้งนี้ 30,000 บาท
* คงเหลือหลังโอน ครั้งนี้ 16,300 บาท
* 1. **โอนเพิ่ม**
* แผนงาน สังคมสงเคราะห์
* งาน บริหารงานทั่วไปเกี่ยวกับสังคมสงเคราะห์
* งบ ลงทุน
* หมวด ค่าครุภัณฑ์
* ประเภท ค่าครุภัณฑ์ไฟฟ้าและวิทยุ
* รายการ จัดซื้อหม้อแปลงระบบ 3 เฟส ขนาด 50 kva พร้อมติดตั้ง จำนวน 1 เครื่อง ตั้งไว้ 360,000 บาท
* เพื่อจ่ายเป็นค่า จัดซื้อหม้อแปลงระบบ 3 เฟส ขนาด 50 kva พร้อมติดตั้ง จำนวน 1 เครื่อง (ไม่มีมาตรฐานครุภัณฑ์:สืบราคาจากการไฟฟ้าส่วนภูมิภาค)
* ก่อนโอนเพิ่ม งบประมาณคงเหลือ 360,000 บาท
* ขอโอนเพิ่ม ครั้งนี้ 160,000 บาท
* คงเหลือหลังโอนเพิ่ม ครั้งนี้ 520,000 บาท
* **2. วัสดุงานบ้านงานครัว** (เพื่อจัดซื้อถังไฟเบอร์กลาส ขนาด 2,000 ลิตร จำนวน 4 ใบ)
* สำนักปลัด มีความจำเป็นโอนเพิ่มและโอนตั้งจ่ายเป็นรายการใหม่งบประมาณรายจ่ายประจำปีงบประมาณ 2566 จำนวน 1 รายการ เนื่องจากไม่ได้ตั้งงบประมาณไว้เพื่อการเบิกจ่าย และเพื่อให้การดำเนินงานเป็นไปตามวัตถุประสงค์ละเป้าหมายของโครงการ รายละเอียด ดังนี้
* **โอนลด**
* แผนงาน บริหารงานทั่วไป
* งาน บริหารทั่วไป
* งบ บุคลากร
* หมวด เงินเดือน (ฝ่ายประจำ)
* ประเภท ค่าตอบแทนพนักงานจ้าง
* รายการ ค่าตอบแทนพนักงานจ้าง ตั้งไว้ 3,295,329 บาท
* เพื่อจ่ายเป็นค่า ตอบแทนพนักงานจ้าง 18 อัตรา จำนวน 12 เดือน
* ก่อนโอนลด งบประมาณคงเหลือ 319,402 บาท
* ขอโอนลด ครั้งนี้ 10,000 บาท
* คงเหลือหลังโอนลด ครั้งนี้ 309,402 บาท
* **โอนเพิ่ม**
* แผนงาน บริหารงานทั่วไป
* งาน บริหารทั่วไป
* งบ ดำเนินงาน
* หมวด ค่าวัสดุ
* ประเภท วัสดุงานบ้านงานครัว
* รายการ จัดซื้อวัสดุงานบ้านงานครัว ตั้งไว้ 100,000 บาท
* เพื่อจ่ายเป็นค่า เพื่อจัดซื้อถังไฟเบอร์กลาส ขนาด 2,000 ลิตร จำนวน 4 ใบๆละ 2,500 บาท
* ก่อนโอนเพิ่ม งบประมาณคงเหลือ 306,415 บาท
* ขอโอนเพิ่ม ครั้งนี้ 10,000 บาท
* คงเหลือหลังโอนเพิ่ม ครั้งนี้ 316,415 บาท
* ดังนั้น จึงนำเรียนสภาให้ทราบถึงเหตุและความจำเป็นตลอดจนพิจารณาให้ความเห็นชอบ เพื่อดำเนินการต่อไป

**นายวีระ เพียรไทยสงค์ ประธานสภา อบต.หนองหลวง**

* ตามที่ทางผู้บริหารได้ชี้แจงต่อ มีท่านใดจะอภิปรายเพิ่มเติม
* เชิญครับ

**นายวิชัย น้อยบุตร ส.อบต.หนองหลวง หมู่ที่ 8**

* ตามที่ท่านนายกได้โอนเปลี่ยนแปลงคำชี้แจง
* อุดหนุนการไฟฟ้าส่วนภูมิภาคโพนพิสัย ตามโครงการขยายไฟฟ้าสู่พื้นที่การเกษตร หมู่ที่ 8 อยากทราบว่าโครงการที่ผมขอขยายไฟฟ้าไปยังได้เหมือนเดิมหรือไม่ครับ

**นางสมัย ชนาราษฎร์ นายก อบต.หนองหลวง**

* หมู่ที่ 8 ได้ค่ะ หม้อแปลง เสาไฟฟ้า หลอดไฟ
* สาเหตุ เราไม่สามารถขยายเขตได้หมดในวงเงิน 300,000 บาท เพราะปลายสายจะไม่พอ ขยายไปก็ไม่มีประโยชน์ จึงต้องได้เพิ่มหม้อแปลงลงไปด้วย จึงจะมีไฟเพียงพอ

**นายวีระ เพียรไทยสงค์ ประธานสภา อบต.หนองหลวง**

* มีท่านใดสงสัย อยากสอบถามหรือเสนอเพิ่มเติม เชิญครับ
* ไม่มีท่านใดเสนอ กระผมขอหามติวาระ 3 ตราข้อบัญญัติงบประมาณรายจ่ายประจำปี 2567 ท่านใดเห็นให้ความเห็นชอบโครงการกู้ยืมเงินขององค์การบริหารส่วนตำบลหนองหลวง ประจำปี พ.ศ.2566 กรุณายกมือพ้นศีรษะ

**มติในที่ประชุม เห็นชอบ 19 เสียง**

**ไม่เห็นชอบ - เสียง**

**งดออกเสียง - เสียง**

**ลา 1 เสียง**

**ขาด - เสียง**

* ท่านใดเห็นสมควรร่างระเบียบสภาองค์การบริหารส่วนตำบลหนองหลวง ว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ.2566 กรุณายกมือพ้นศีรษะ

**มติในที่ประชุม เห็นชอบ 19 เสียง**

**ไม่เห็นชอบ - เสียง**

**งดออกเสียง - เสียง**

**ลา 1 เสียง**

**ขาด - เสียง**

* ท่านใดเห็นชอบโอนงบประมาณรายจ่ายประจำปี 2566 โอนตั้งเป็นรายการใหม่ 1 รายการ โอนเปลี่ยนแปลงคำชี้แจง 1 รายการ โอนเพิ่ม 2 รายการ กรุณายกมือพ้นศีรษะ

**มติในที่ประชุม เห็นชอบ 19 เสียง**

**ไม่เห็นชอบ - เสียง**

**งดออกเสียง - เสียง**

**ลา 1 เสียง**

**ขาด - เสียง**

**ระเบียบวาระที่ 4 เรื่องอื่นๆ**

**นายวีระ เพียรไทยสงค์ ประธานสภา อบต.หนองหลวง**

* สมาชิกท่านใดมีเรื่องเสนอหรือสอบถาม
* เชิญครับ

**นายปณชัย คล้อยคำ ส.อบต.หนองหลวง หมู่ที่ 5**

* ขอประชาสัมพันธ์ ท่านใดที่มีความต้องการจะทำฝายชะลอน้ำในเขตท้องที่หมู่บ้านของท่าน เป็นโครงการของกรมชลประทาน ให้รวบรวมรายชื่อและเอกสารพิกัดที่ตั้งเตรียมไว้ แล้วจะมีเจ้าหน้าที่ลงพื้นที่อีกครั้ง

**นายเรียน ทระทึก ส.อบต.หนองหลวง หมู่ที่ 19**

* กระผมขอขอบคุณท่านนายกและคณะผู้บริหาร ที่สนับสนุนเงิน จำนวน 20,000 บาท ในการจัดกิจกรรมอบรมศีลธรรมพาลูกจูงหลานเข้าวัด ที่วัดสมศรีสะอาด
* และขอบคุณสำหรับงบประมาณโครงการก่อสร้างถนน คสล.โครงการถนนลูกรัง ขยายเขตไฟฟ้าสู่พื้นที่การเกษตร เป็นการตอบสนองความต้องการของชาวบ้านเป็นอย่างมากครับ

**นายศุภชัย ศรีอุดร ส.อบต.หนองหลวง หมู่ที่ 11**

* กระผมขอสอบถามเรื่อง ออโต้สวิทซ์ ของหมู่ที่ 11 ที่ทางการไฟฟ้าดำเนินการเปลี่ยนให้ เป็นของเก่าหรือของใหม่ ทำไมถึงพังบ่อยจัง
* ขอขอบคุณคณะผู้บริหารที่สนับสนุนงบประมาณก่อสร้างถนน คสล. ทางเข้าวัดพุทธวงษ์วนาราม และขอบคุณเจ้าของที่ดิน ที่อุทิศดินให้

**นางสวาท เตียงงา ที่ปรึกษานายก อบต.หนองหลวง**

* ขอเรียนถาม เรื่องที่ท่านนายก ให้จัดสถานที่สำหรับทำป๊อกแท้งค์(น้ำประปาสะอาด) ซึ่งดิฉันได้ประสานราษฎรในหมู่บ้านไว้แล้ว ไม่ทราบอยู่ในขั้นตอนไหนแล้ว

**นางพรทิพย์ คำสุข ส.อบต.หนองหลวง หมู่ที่ 1**

* ขอขอบคุณท่านนายก สำหรับโครงการร่องระบายน้ำรูปตัวยูแบบมีฝาปิดของหมู่ที่ 1 ได้ดำเนินการแล้ว สามารถแก้ไขปัญหาความเดือดร้อนให้ชาวบ้านได้

**นายประยูร พลทอง เลขานุการสภา อบต.หนองหลวง**

* ตามที่สภา ได้ให้ความเห็นชอบกันเงินงบประมาณในโครงการก่อสร้างถนน คสล.หมู่ที่ 7 ซึ่งเป็นงบประมาณตามข้อบัญญัติ 2565 ไม่ทราบว่าขั้นตอนถึงไหนแล้วครับ ไม่เห็นมีการดำเนินการแต่อย่างใด จึงขอเรียนถามคณะผู้บริหารผ่านท่านประธานสภาครับ

**นางสรารัตน์ ศรีอุดร รองประธานสภา อบต.หนองหลวง**

* มีท่านใดเสนออีกหรือไม่ หากไม่เรียนเชิญท่านนายก ชี้แจงค่ะ

**นางสมัย ชนาราษฎร์ นายก อบต.หนองหลวง**

* สำหรับโครงการหมู่ที่ 7 ผู้รับเหมาได้ทำสัญญาเรียบร้อยแล้ว คงไม่กี่วันน่าจะลงมือดำเนินการได้
* เรื่องป๊อกแท้งค์ น้ำประปาสะอาด ตอนนี้ก็รวบรวมรายชื่อได้ครบแล้ว และได้ประสานงานไปยังต้นเรื่องเรียบร้อยแล้ว คงรอวันที่ทางเจ้าหน้าที่จะลงพื้นที่สำรวจอีกที
* ขอชื่นชม ในการจัดกิจกรรมอบรมศีลธรรมที่วัดสมศรีสะอาด หมู่ที่ 19 ที่มีความพร้อมเพรียงกัน เป็นการร่วมมือร่วมแรงของทุกฝ่าย งานจึงออกมาสมบูรณ์แบบ
* ซึ่งในปีนี้มี 2 วัด ที่ได้ดำเนินการกิจกรรมดีๆแบบนี้ วัดแรกเป็นวัดป่าบ่อน้ำใส หมู่ที่ 18 และวัดสมศรีสะอาด หมู่ที่ 19 และปีต่อไปจะเป็นวัดใดนั้นค่อยคัดเลือกกันอีกครั้ง
* ก็ขอให้ทุกท่านร่วมด้วยช่วยกัน ผลักดันโครงการต่างๆให้สำเร็จ เพื่อประโยชน์สุขของพี่น้องประชาชนมากที่สุด ขอบคุณค่ะ

**นางสรารัตน์ ศรีอุดร รองประธานสภา อบต.หนองหลวง**

* วันนี้เราก็ใช้เวลาในการประชุมพอสมควร ขอขอบคุณทุกท่านที่เข้าร่วมประชุมในวันนี้
* ขอปิดประชุมค่ะ

**ปิดการประชุม เวลา 11.30 น.**

ลงชื่อ *ชญชุ์ อินทะมาตร์* ผู้ตรวจรายงานการประชุม

 (นายชญช์ อินทะมาตร์)

 สมาชิกสภา อบต.หนองหลวง

ลงชื่อ *ประยูร พลทอง* ผู้จดรายงานการประชุม

 (นายประยูร พลทอง)

 เลขานุการสภา อบต.หนองหลวง

ลงชื่อ *ศุภชัย ศรีอุดร* ผู้ตรวจรายงานการประชุม

 (นายศุภชัย ศรีอุดร)

 สมาชิกสภา อบต.หนองหลวง

ลงชื่อ  *สุรศักดิ์ นันทจันทร์* ผู้ตรวจรายงานการประชุม

 (นายสุรศักดิ์ นันทจันทร์)

 สมาชิกสภา อบต.หนองหลวง

ลงชื่อ  *วีระ เพียรไทยสงค์* ผู้ตรวจรายงานการประชุม

 (นายวีระ เพียรไทยสงค์)

 ประธานสภา อบต.หนองหลวง